CELEX: 32015R0562
Language: hr
Date: 2015-04-08 00:00:00
Title: Uredba Komisije (EU) 2015/562 оd 8. travnja 2015. o izmjeni Uredbe (EU) br. 347/2012 o provedbi Uredbe (EZ) br. 661/2009 Europskog parlamenta i Vijeća s obzirom na zahtjeve za homologaciju tipa određenih kategorija motornih vozila u odnosu na napredni sustav za kočenje u slučaju opasnosti

9.4.2015   
            
            
               HR
            
            
               Službeni list Europske unije
            
            
               L 93/35
            
         UREDBA KOMISIJE (EU) 2015/562
   оd 8. travnja 2015.
   o izmjeni Uredbe (EU) br. 347/2012 o provedbi Uredbe (EZ) br. 661/2009 Europskog parlamenta i Vijeća s obzirom na zahtjeve za homologaciju tipa određenih kategorija motornih vozila u odnosu na napredni sustav za kočenje u slučaju opasnosti
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 661/2009 Europskog parlamenta i Vijeća od 13. srpnja 2009. o zahtjevima za homologaciju tipa za opću sigurnost motornih vozila, njihovih prikolica i sustava, sastavnih dijelova i zasebnih tehničkih jedinica namijenjenih za takva vozila (1), a posebno njezin članak 14. stavak 1. točku (a),
   budući da:
   
               (1)
            
            
               Uredba (EZ) br. 661/2009 zasebna je Uredba u smislu postupka za homologaciju tipa kako je predviđen Direktivom 2007/46/EZ Europskog parlamenta i Vijeća (2).
            
         
               (2)
            
            
               Uredbom (EZ) br. 661/2009 utvrđuju se temeljni zahtjevi za homologaciju tipa motornih vozila kategorija M2, M3, N2 i N3 s obzirom na postavljanje naprednih sustava za kočenje u slučaju nužde (AEBS). Potrebno je utvrditi posebne postupke, ispitivanja i zahtjeve za takvu homologaciju tipa.
            
         
               (3)
            
            
               Uredbom (EZ) br. 661/2009 utvrđuje se opća obveza u skladu s kojom vozila kategorija M2, M3, N2 i N3 moraju biti opremljena AEBS-om.
            
         
               (4)
            
            
               Uredbom Komisije (EU) br. 347/2012 (3) utvrđuju se posebni postupci, ispitivanja i zahtjevi za homologaciju tipa motornih vozila s obzirom na AEBS te se njome predviđa provedba tih zahtjeva u dva stupnja. U okviru prvog stupnja, određeni novi tipovi vozila od 1. studenoga 2013. podliježu 1. homologacijskoj razini. U okviru drugog stupnja bi za te tipove vozila, uz određene druge tipove vozila koji nisu podlijegali 1. homologacijskoj razini, bilo obvezno ishoditi 2. homologacijsku razinu koja uključuje sukladnost s daljnjim i opsežnijim zahtjevima. Uredbom (EU) br. 347/2012 dodatno se predviđa da će se 2. homologacijska razina za nove tipove vozila provoditi od 1. studenoga 2016.
            
         
               (5)
            
            
               Rokovi za provedbu 2. homologacijske razine utvrđeni su tako da se osigura dovoljno vremena za stjecanje dodatnog iskustva sa sustavima AEBS-a i omogući daljnji tehnički napredak na tom polju. Osim toga, dotičnim se rokovima htjelo omogućiti Komisiji da uzme u obzir usklađene međunarodne zahtjeve za izvedbu i ispitivanje koje Gospodarska komisija Ujedinjenih naroda za Europu (UNECE) donosi u odnosu na tipove vozila kategorija obuhvaćenih Pravilnikom UN-a br. 131 povezanim s AEBS-om.
            
         
               (6)
            
            
               Stoga se planiralo da Komisija, najkasnije dvije godine prije datuma provedbe 2. homologacijske razine, donese kriterije za ispitivanje aktivacije upozorenja i kočenja za tipove vozila kategorija M2 i N2 čija ukupna masa ne prelazi 8 tona, uzimajući u obzir daljnji razvoj po tom pitanju na razini UNECE-a.
            
         
               (7)
            
            
               UNECE je odredio brzinu mete koja se primjenjuje za pokretnu metu u 2. homologacijskoj razini u ispitivanju tipova vozila kategorija M2 i N2 čija najveća masa ne prelazi 8 tona. Brzine mete određene su u konzervativnim vrijednostima kako bi se omogućilo stjecanje dodatnog iskustva sa sustavima AEBS-a i daljnji tehnički napredak na tom polju za predmetne tipove vozila.
            
         
               (8)
            
            
               Mjere predviđene ovom Uredbom u skladu su s mišljenjem Tehničkog odbora za motorna vozila,
            
         DONIJELA JE OVU UREDBU:
   Članak 1.
   Prilog II. Uredbi (EU) br. 347/2012 mijenja se u skladu s Prilogom ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 8. travnja 2015.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 200, 31.7.2009., str. 1.
   
   
      (2)  Direktiva 2007/46/EZ Europskog parlamenta i Vijeća od 5. rujna 2007. o uspostavi okvira za homologaciju motornih vozila i njihovih prikolica te sustava, sastavnih dijelova i zasebnih tehničkih jedinica namijenjenih za takva vozila (Okvirna direktiva) (SL L 263, 9.10.2007., str. 1.).
   
      (3)  Uredba Komisije (EU) br. 347/2012 od 16. travnja 2012. o provedbi Uredbe (EZ) br. 661/2009 Europskog parlamenta i Vijeća s obzirom na zahtjeve za homologaciju tipa određenih kategorija motornih vozila u odnosu na napredni sustav za kočenje u slučaju opasnosti (SL L 109, 21.4.2012., str. 1.).
   
      PRILOG
      Prilog II. Uredbi (EU) br. 347/2012 izmjenjuje se kako slijedi:
      
                  1.
               
               
                  Točka 2.4.2.1. zamjenjuje se sljedećim:
                  
                              „2.4.2.1.
                           
                           
                              
                                          (a)
                                       
                                       
                                          Za 1. homologacijsku razinu: barem jedan taktilni ili zvučni signal upozorenja mora biti omogućen najkasnije prema vrijednostima navedenima u stupcu B tablice u Dodatku 1.
                                       
                                    
                                          (b)
                                       
                                       
                                          Za 2. homologacijsku razinu: barem jedan signal upozorenja mora biti omogućen najkasnije prema vrijednostima navedenima u stupcu B tablice u Dodatku 2., kako slijedi:
                                          
                                                      —
                                                   
                                                   
                                                      za kategorije vozila iz 1. retka tablice u Dodatku 2.: upozorenje je taktilno ili zvučno, te
                                                   
                                                
                                                      —
                                                   
                                                   
                                                      za kategorije vozila iz 2. retka tablice u Dodatku 2.: upozorenje je taktilno, zvučno ili optičko.”
                                                   
                                                
                                    
                        
            
                  2.
               
               
                  Točka 2.4.2.2. zamjenjuje se sljedećim:
                  
                              „2.4.2.2.
                           
                           
                              Barem dva signala upozorenja moraju biti omogućena najkasnije prema vrijednostima navedenima u:
                              
                                           
                                       
                                       
                                          za 1. homologacijsku razinu: stupcu C tablice u Dodatku 1.
                                       
                                    
                                           
                                       
                                       
                                          za 2. homologacijsku razinu: stupcu C tablice u Dodatku 2.”
                                       
                                    
                        
            
                  3.
               
               
                  Briše se posljednja rečenica u točkama 2.5.2.1. i 2.5.2.2.
               
            
                  4.
               
               
                  Dodatak 2. zamjenjuje se sljedećim:
                  
                     „Dodatak 2.
                     
                        2. homologacijska razina: zahtjevi za ispitivanje upozoravanja i aktivacije – vrijednosti za prihvaćanje/odbijanje
                     
                     
                                 Redak
                              
                              
                                 A
                              
                              
                                 B
                              
                              
                                 C
                              
                              
                                 D
                              
                              
                                 E
                              
                              
                                 F
                              
                              
                                 G
                              
                              
                                 H
                              
                           
                                 0
                              
                              
                                 Kategorija vozila
                              
                              
                                 Nepokretna meta
                              
                              
                                 Pokretna meta
                              
                           
                                 Vremenski okvir signala upozorenja
                              
                              
                                 Smanjenje brzine predmetnog vozila
                              
                              
                                 Vremenski okvir signala upozorenja
                              
                              
                                 Smanjenje brzine predmetnog vozila
                              
                              
                                 Brzina mete
                              
                           
                                 Najmanje 1
                              
                              
                                 Najmanje 2
                              
                              
                                 Najmanje 1
                              
                              
                                 Najmanje 2
                              
                           
                                 (ref. točka 2.4.2.1.)
                              
                              
                                 (ref. točka 2.4.2.2.)
                              
                              
                                 (ref. točka 2.4.5.)
                              
                              
                                 (ref. točka 2.5.2.1.)
                              
                              
                                 (ref. točka 2.5.2.2.)
                              
                              
                                 (ref. točka 2.5.3.)
                              
                              
                                 (ref. točka 2.5.1.)
                              
                           
                                 1
                              
                              
                                 M3
                                     (1),
                                 N3 i N2 > 8 t
                              
                              
                                 Najkasnije 1,4 s prije početka faze kočenja u slučaju opasnosti
                              
                              
                                 Najkasnije 0,8 s prije početka faze kočenja u slučaju opasnosti
                              
                              
                                 Najmanje 20 km/h
                              
                              
                                 Najkasnije 1,4 s prije početka faze kočenja u slučaju opasnosti
                              
                              
                                 Najkasnije 0,8 s prije početka faze kočenja u slučaju opasnosti
                              
                              
                                 Predmetno vozilo ne sudara se s pokretnom metom
                              
                              
                                 12 ± 2 km/h
                              
                           
                                 2
                              
                              
                                 N2 ≤ 8 t (2)
                                     (4)
                                 
                                 i
                                 M2
                                     (2)
                                     (4)
                                 
                              
                              
                                 Najkasnije 0,8 s prije početka faze kočenja u slučaju opasnosti
                              
                              
                                 Prije početka faze kočenja u slučaju opasnosti (3)
                                 
                              
                              
                                 Najmanje 10 km/h
                              
                              
                                 Najkasnije 0,8 s prije početka faze kočenja u slučaju opasnosti
                              
                              
                                 Prije početka faze kočenja u slučaju opasnosti (3)
                                 
                              
                              
                                 Predmetno vozilo ne sudara se s pokretnom metom
                              
                              
                                 67 ± 2 km/h (5)
                                 
                              
                           
               
            
         (1)  Vozila kategorije M3 s hidrauličnim sustavom kočenja podliježu zahtjevima iz 2. retka.
      
         (2)  Vozila s pneumatskim sustavom kočenja podliježu zahtjevima iz 1. retka.
      
         (3)  Proizvođač vozila određuje vrijednosti u vrijeme homologacije tipa (vidjeti Prilog I., dio 2., Dopunu, točku 4.4.).
      
         (4)  Proizvođači kategorija vozila obuhvaćenih 2. retkom, ako žele, mogu ishodovati homologaciju tipa vozila u skladu s vrijednostima navedenima u 1. retku; u tom slučaju potrebno je dokazati sukladnost sa svim vrijednostima navedenima u 1. retku.
      
         (5)  Vrijednosti brzine mete iz ćelije H2 pregledat će se prije 1. studenoga 2021.”